Uroe nyoe loen that telat jaga eh. Sabab malam baroe jih loen hana teunget meu siklep pih. Loen tuan peuget buet dari sikula. sang chit han leuh leuh watee nyan. Tapi Alhamdulillah mak, buet nyan leuh.
Mantoeng na dua boeh teuk tinggay. Man loen hana mat ilee uroe nyoe, sabab loen teungoh hana mangat hatee that nyoe..
Mak..Bapak..
Peu di Banda mantoeng kayem matee lampu? Maka ngoen bapak na ingat, watee matee lampu, tanyoe kayem ta udek-duek cerita melawak.
Mak.. Loen hana toem tuwoe, tanyoe asay koen ureung na, bapak pih meunan. Tanyoe ureung yang di peu kem lee kaom away. DIpegah ureung hana sahoe troh. Tapi mak ngoen bapak that kuat meu usaha, meudoa saban uroe. sampoe kamoe aneuk mak ngoen bapak yang lapan droe nyoe jeut lagee jinoe. Mak oi.. Bapak oi.. Awak droeu neuh that teuga,. that saba, that mulia. Bah sedeh sedeh pih hudep, mantoeng tulong gob yang lebeh sedeh hudep dari tanyoe.
Mak, kadang koen goeb hana dipateh tanyoe away ureung gasien meukuwien lam tapeh. Kadang gob hana hireun di kaloen loen semajoh pakoen buloe that, pakoen tega that loen seumajoh. Nyan keuh loen keub, awak droe keuh kadang hantom rasa gasien, awak droe keuh ureung na.
Mak euk.. Bapak.. Bek keuh moe moe.. Loen pih disinoe rasajih beu reujang-reujang leuh. Leh peu away loen pileh yg treb treb that. Jinoe baroe terasa. Tapi mungkin seungih na hikmah.
Mak Bapak.. Loen puasa nyoe hana loen woe mak beuh. Loen lakee meuah beurayeuk that. NEpedoa loen mak, semoga ilme nyoe na keuh berkah ngoen hikmah keu awak nanggroe tanyoe, hai hana jioh, adak bacut keu naeuk-aneuk kumuen yang lee that nyan.
Mak.. rupajih chit meunoe taudep lam ranto.. adak na mangat, nyan keuh meunan. Menyoe disideh, mie gureng saboh bungkoih pajoh meuramien pih mangat that sang. Disinoe loen that mangat mangat pajoh mak, Alhamdulillah hana kureung sape. Allah bie raseuki sabe sep keu loen mak, tapi loen kadang sira loen pajoh tingat that keu ak ngoen bapak, mesangkot lam reukueng, bak loen uet meudarah hatee tingat u gampoeng.
Tapi na keuh loen tingat mak keun, "Nyan beu habeh kapikee jak sikula jioh jioh. Menyoe kahabeh pikee beu kuat kuat hatee, peu kreh hatee. Misee na peu peu, bek meunyesay, beu ikhlas"
Mak loen sabee loen hudep ngoen mak ngoen bapak. Loen nak rasa kiban hudep jioh, supaya loen lebeuh loen syukuri peu peu yang loen na. Na lom pih loen sikula lom untuk loen tuntut ilme. Watee gob itanyoeng, aleuh nyoe peu mantoeng hawa jeut keu guru SD? watee loen keun nyoe, ladum gob hana roh ipikee na mak. Walopin loen loen keun nak jeut keu dosen, hawa that chit ngajar aneuk miet ubet lom. Nyan keuh cita-cita loen.
Mak.. Bapak.. neupreh loen beuh...
ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn